মোটরসাইকেলটি ছিনিয়ে নিতে অপু গলা কেটে খুন করে মিলনকে | SATV
আপনি আছেন:প্রচ্ছদ»বাংলাদেশ»অপরাধ»মোটরসাইকেলটি ছিনিয়ে নিতে অপু গলা কেটে খুন করে মিলনকে
মোটরসাইকেলটি ছিনিয়ে নিতে অপু গলা কেটে খুন করে মিলনকে
এস. এ টিভি , সেপ্টেম্বর ২, ২০১৯ অপরাধ
মাত্র ৫০ টাকার ভাড়ার চুক্তিতে নুরুজ্জামান অপুকে অ্যাপসভিত্তিক রাইড শেয়ারিং চালক মিলন তার মোটরসাইকেলে তুলেছিলেন। কথা ছিলো গুলিস্তানে পৌঁছে দেয়ার। কিন্তু গন্তব্যে যাওয়ার আগেই মোটরসাইকেলটি ছিনিয়ে নিতে অপু গলা কেটে খুন করে মিলনকে। ঢাকা মহানগর গোয়েন্দা পুলিশ গ্রেফতার হওয়া নুরুজ্জামান অপুর বরাত দিয়ে এসব তথ্য জানিয়েছে।
ঘটনার এক সপ্তাহ পর রোববার রাতে ঘাতক নুরুজ্জামান অপুকে গ্রেফতার করে ডিবি পুলিশ। ডিবির মতিঝিল জোনাল টিমের একটি দল গ্রেফতারের পর তার কাছ থেকে মোটরসাইকেলটিও উদ্ধার করেছে। সোমবার দুপুরে ডিএমপির মিডিয়া সেন্টারে আয়োজিত সংবাদ সম্মেলনে ডিবি পুলিশের অতিরিক্ত কমিশনার আব্দুল বাতেন সাংবাদিকদের এসব তথ্য জানান। তিনি বলেন, অপু ছিনতাই ও চুরির সঙ্গে জড়িত বলে জানা গেছে। তবে থানায় তার বিরুদ্ধে কোনও মামলা এখনও পাওয়া যায়নি।